Zápisnica č. 6

zo zasadnutia  Komisie školstva, kultúry a športu Miestneho zastupiteľstva mestskej časti Bratislava – Ružinov zo dňa 17. 6.  2019

Prítomní: Ing. Marcela Kulifajová, PaedDr. Mária Barancová, p. Silvia Pilková,       
                p. Nikolaj Gečevský, Mgr. Boris Čechvala,  JUDr. Matúš Méheš, 
                
Neprítomní: Mgr. Jozef Matúšek - ospr.,  Ing. František Bolgáč – ospr.
                          
PROGRAM:   

 1.   Otvorenie, privítanie členov komisie
 2.   Správa o výsledkoch hospodárenia CULTUS Ružinov, a. s. za rok 2018
 3.   Rozbor činnosti a hospodárenia Knižnice Ružinov za rok 2018
 4.   Rozbor činnosti a hospodárenia RŠK, p. o. za obdobie  od 1. 1. 2018 do 31. 12. 2018
 5.   Záverečný účet a správa o hospodárení MČ Bratislava-Ružinov za rok 2018
 6.   Návrh na 1. zmenu rozpočtu MČ Bratislava-Ružinov na rok 2019
 7.   Návrh VZN MČ Bratislava-Ružinov č. ......./2019 zo dňa 25. júna 2019, ktorým sa 
       Mení a dopĺňa VZN MČ Bratislava-Ružinov č. 10/2012 zo dňa 14. februára 2012 
       Štatút účelových peňažných fondov MČ Bratislava-Ružinov
 8.   Návrh postupu zatepľovania MŠ – informácia do MZ
 9.   Návrh VZN MČ Bratislava-Ružinov č. ...../2019 zo dňa ........2019, ktorým sa mení 
       a dopĺňa VZN MČ Bratislava-Ružinov o dodržiavaní čistoty a poriadku na území MČ 
       Bratislava-Ružinov
 10. Návrh VZN MČ Bratislava-Ružinov č. ...../2019 zo dňa .............2019, ktorým sa určujú 
       výšky príspevkov v školách a školských zariadeniach v zriaďovateľskej pôsobnosti 
       mestskej časti Bratislava-Ružinov
11.	Návrh VZN MČ Bratislava-Ružinov č. ......./2019 zo dňa ........2019, ktorým sa mení 
 a dopĺňa VZN MČ Bratislava-Ružinov č. 21/2017 zo dňa 12. 12. 2017 o úhradách za  
 poskytovanie sociálnej služby v zariadení starostlivosti o deti do troch rokov veku   dieťaťa  v znení VZN MČ Bratislava-Ružinov č. 25/2018 zo dňa 22. 5. 2018
12.	Návrh na schválenie nájmu z dôvodu hodného osobitného zreteľa týkajúceho sa nehnuteľného majetku v správe Materskej školy, Stálicová 2, 821 02 Bratislava  
 13. Rôzne 
       a) Termín zasadnutia komisie v júli 2019
 14.  Záver

K bodu 1:

Prítomných privítala a pracovné stretnutie otvorila Ing. Marcela Kulifajová, predsedníčka komisie. Členovia súhlasili s jednotlivými bodmi programu.

K bodu 2:

           Riaditeľka Cultus Ružinov, a. s. podala stručnú informáciu o činnosti a výsledkoch hospodárenia. Vysvetlila okolnosti a dôvody plusového hospodárenia spoločnosti. Dôvod vidí v tom, že spoločnosť riešila v roku 2018 iba havarijné situácie v jednotlivých spoločenských  domoch, tiež finančne pomohol sponzorský príspevok. Zisk 255,- € bude použitý hlavne na vykonávanie kultúrnych služieb. Pozornosť venovala hlavným úlohám spoločnosti, priblížila Obchodný plán. Hovorila o prenájmoch priestorov ZŠ a MŠ na  organizovanie ich vlastných aktivít, prenájmoch priestorov tretím osobám.
     V diskusii rozoberali organizovanie podujatí v Parku A. Hlinku a s tým spojené sťažnosti na hluk.
 
     Komisia školstva, kultúry a športu  po prerokovaní  predložený materiál „Správa o výsledkoch hospodárenia CULTUS Ružinov, a. s. za rok 2018“
 
1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  6
          	                         Za:  6

 K bodu 3:

Riaditeľka Knižnice Ružinov hovorila o rekonštrukciách, ktoré sa uskutočnili v objekte riaditeľstva na Tomášikovej ulici. Plusovala ich hygienický i estetický  dopad. Informovala o hospodárení Knižnice Ružinov s kladným výsledkom. Priblížila organizované aktivity a akcie. Konštatovala  sústavné znižovanie záujmu verejnosti o knihy a čítanie. Bude snaha o opätovné zavedenie podujatia v školách „Osobnosti čítajú deťom“, ktoré malo v minulosti ohlas.

     Komisia školstva, kultúry a športu  po prerokovaní  predložený materiál „Rozbor činnosti a hospodárenia Knižnice Ružinov za rok 2018“

1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  6
          	                          Za:  6

K bodu 4:

        Ing. Lenár, riaditeľ RŠK, p. o. stručne priblížil jednotlivé  činnosti, ktoré zabezpečuje a organizuje RŠK. Konštatoval nárast detí v akciách a aktivitách. Pozoruhodný je nárast detí v atletike. Zväčšuje sa spolupráca s MŠ a ZŠ, ich zapojenosť do aktivít a podujatí stúpa. Spomenul vyťaženosť zimného štadióna a Areálu  netradičných športov.         Rozobral hospodárenie  za rok 2018.
       Ing. Kulifajová sa informovala na možnosť zriadenia posilňovne pre HK Ružinov. Ing. Lenár vysvetlil, že momentálne nie, v budúcnosti uvedené porieši prestavbou bytov, keď sa súčasní nájomníci vysťahujú.

     Komisia školstva, kultúry a športu  po prerokovaní  predložený materiál „Rozbor činnosti a hospodárenia RŠK, p. o. za obdobie  od 1. 1. 2018 do 31. 12. 2018“

1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  6
          	                          Za:  6

 K bodu 5:

           Ing. Lehotayová informovala, že Záverečný účet predstavuje výročnú správu o hospodárení mestskej časti Bratislava-Ružinov za rok 2018. Je to súhrn hospodárenia MČ, rozpočtových a príspevkových organizácií, mestskou časťou založených obchodných spoločností. Uvedené sú skutočné príjmy i výdavky. Výsledok hospodárenia bude na základe návrhu rozdelený do finančných fondov MČ. Materiál obsahuje tabuľkový prehľad plnenia rozpočtu, celkový prehľad čerpania rozpočtu. 

           Komisia školstva, kultúry a športu  po prerokovaní  predložený materiál „Záverečný účet a správa o hospodárení MČ Bratislava-Ružinov za rok 2018“

1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  6
          	                          Za:  6

K bodu 6:

            Prítomných oboznámila s materiálom Ing. Lehotayová. Zdôvodnila opodstatnenosť jednotlivých úprav. Informovala, že  návrh na 1. zmenu rozpočtu je vypracovaný na základe známych skutočností, vychádza z potreby. Podrobne popísala bežné a kapitálové príjmy a výdavky.
     
Komisia školstva, kultúry a športu  predložený materiál „Návrh na 1. zmenu rozpočtu MČ Bratislava – Ružinov na rok 2019“prerokovala a

  1.)   berie na vedomie

  2.) odporúča schváliť
     predložený materiál v MZ MČ Bratislava-Ružinov

           Hlasovanie:   Prítomní:  6
          	                                    Za:  6     

K bodu 7:

     Ing. Lehotayová informovala prítomných o zámere vypracovania  návrhu VZN.  na zriadenie účelových peňažných fondov mestskej časti Bratislava-Ružinov v súlade s príslušnými ustanoveniami  zákona 583/2004 o rozpočtových pravidlách územnej samosprávy. Cieľom návrhu VZN  je zjednodušiť zabezpečovanie a vyčlenenie finančných prostriedkov, nastaviť pravidlá ich tvorby a používania. VZN navrhuje  zriadiť fond výsadby a starostlivosti o zeleň a fond obnovy a výstavby chodníkov, komunikácií a cyklotrás. 
     
Komisia školstva, kultúry a športu  predložený materiál „Návrh Návrh VZN MČ Bratislava-Ružinov č. ......./2019 zo dňa 25. júna 2019, ktorým sa  mení a dopĺňa VZN MČ Bratislava-Ružinov č. 10/2012 zo dňa 14. februára 2012 Štatút účelových peňažných fondov MČ Bratislava-Ružinov“ prerokovala a

  1.) berie na vedomie

 2.) odporúča schváliť
     predložený materiál v MZ MČ Bratislava-Ružinov

           Hlasovanie:   Prítomní:  6
          	                                    Za:  6     

K bodu 8:

      Ing. Jurkovičová  prítomným predstavila návrh postupu zatepľovania MŠ. Objekty rozdelila na rovnaké zo stavebného hľadiska, iné a tie, ktoré sa zatepľovať nebudú, nakoľko sú  umiestnené v obytných domoch. Oboznámila komisiu s postupmi a obsahom všetkých súvisiacich činností, ako je napr. vypracovanie projektovej dokumentácie, realizácia inžinierskej činnosti, realizácia stavebných prác, ktoré samotnému zatepľovaniu predchádzajú. 

K bodu 9:

     Ing. Holík prítomným vysvetlil dôvod vypracovania návrhu VZN. Návrh rieši  v súlade s novelou zákona o pozemných komunikáciách údržbu závad týkajúcu sa schodnosti miestnych komunikácií určených pre chodcov alebo schodnosti chodníkov. Uvedené v súlade s návrhom VZN spadá do kompetencie správcov miestnych komunikácií. 
     
     Komisia školstva, kultúry a športu  predložený materiál „Návrh VZN MČ Bratislava-Ružinov č. ...../2019 zo dňa ........2019, ktorým sa mení  a dopĺňa VZN MČ Bratislava-Ružinov o dodržiavaní čistoty a poriadku na území MČ Bratislava-Ružinov“ prerokovala a

  1.) berie na vedomie

 2.) odporúča schváliť
     predložený materiál v MZ MČ Bratislava-Ružinov

           Hlasovanie:   Prítomní:  6
          	                                    Za:  6    

K bodu 10:

     Ing. Čupková informovala o zmene zákona č. 544/2010 Z. z. o dotáciách, ktorou sa v MŠ od 1. 1. 2019 znížili poplatky za stravu detí predškolského veku o dotáciu na podporu výchovy k stravovacím návykom dieťaťa na zabezpečenie obeda vo výške 1,20 €/deň. Od 1. 9. 2019 bude uvedená dotácia poskytovaná i žiakom ZŠ. Rozdiel uhrádza MČ. Hovorila o pravidlách poskytovania dotácie, zápisnom lístku, finančných pásmach podľa vekových kategórií stravníkov, úprave výšky príspevkov na čiastočnú úhradu režijných nákladov...
     
      Komisia školstva, kultúry a športu  predložený materiál „Návrh VZN MČ Bratislava-Ružinov č. ......./2019 zo dňa ........2019, ktorým sa mení  a dopĺňa VZN MČ Bratislava-Ružinov č. 21/2017 zo dňa 12. 12. 2017 o úhradách za poskytovanie sociálnej služby v zariadení starostlivosti o deti do troch rokov veku   dieťaťa  v znení VZN MČ Bratislava-Ružinov č. 25/2018 zo dňa 22. 5. 2018“ prerokovala a

  1.) berie na vedomie

 2.) odporúča schváliť
     predložený materiál v MZ MČ Bratislava-Ružinov

           Hlasovanie:   Prítomní:  6
          	                                    Za:  6     

K bodu 11:

       Materiál predložila vedúca odboru sociálnych vecí, Mgr. Valková.   Informovala o dôvode vypracovania návrhu VZN – zmena výšky poplatku za stravu. Detské jasle sa snažia zabezpečovať potraviny od domácich výrobcov a certifikované výrobky, dodržiavať normy, zaradiť čerstvú zeleninu a ovocie... Poplatok za stravu sa nemenil od roku 2009, cena potravín však stúpa. Preto VZN navrhuje zvýšiť cenu stravnej jednotky zo sumy 1,50 €/deň na 2,00 €/deň. Ďalej návrh VZN navrhuje i zmenu úhrady za sociálnu službu/mesiac v časti navýšenia stravy/mesiac, a to, aby v čase letného a zimného prerušenia prevádzky rodič neplatil úhradu za stravu.

Komisia školstva, kultúry a športu  po prerokovaní  predložený materiál „Návrh VZN MČ Bratislava-Ružinov č. ......./2019 zo dňa ........2019, ktorým sa mení  a dopĺňa VZN MČ Bratislava-Ružinov č. 21/2017 zo dňa 12. 12. 2017 o úhradách za  poskytovanie sociálnej služby v zariadení starostlivosti o deti do troch rokov veku   dieťaťa  v znení VZN MČ Bratislava-Ružinov č. 25/2018 zo dňa 22. 5. 2018“
 
1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  6
          	                      Za:  6

    
  K bodu 12:
      
           Materiál predložila riaditeľka MŠ, Katarína Malovcová. Riaditeľke bola doručená žiadosť zriaďovateľky Súkromnej materskej školy „Veselý úľ Mgr. Robinsom o predĺženie nájomnej zmluvy. V Súkromnej materskej škole sa venujú na odbornej úrovni deťom so zdravotným znevýhodnením, rôznymi poruchami a druhmi postihnutia. P. Malovcová vypracovala návrh na schválenie nájmu z dôvodu osobitného zreteľa a vzhľadom na prácu a potrebu uvedenej inštitúcie v Ružinove odporučila žiadosti Mgr. Robinson vyhovieť.
        Členovia komisie po preštudovaní materiálu konštatovali výšku nájmu vzhľadom na nárast cien médií a prenájmov za poddimenzovanú. Navrhli materiál stiahnuť z rokovania ďalších komisií a MZ a upraviť podmienky nájmu a výšku poplatkov.
       PaedDr. Barancová navrhla do zápisnice doplniť, že predkladateľka materiálu by mala zmluvu uviesť v súlade s právnym stavom v tom, že zmluvu uzatvára riaditeľka a štatutárny zástupca Súkromnej materskej školy, ako je uvedené v úvode zmluvy, a nie zriaďovateľka CSPP ako je uvedené pod podpisom zmluvy.
        Ďalej PaedDr. Barancová navrhla zvážiť dobu nájmu za účelom vytvorenia tried pre deti so zdravotným znevýhodnením štátneho typu, resp.  uvažovať v budúcnosti o zriadení integrovanej materskej školy štátneho typu. 

     Komisia školstva, kultúry a športu  po prerokovaní  predložený materiál „Návrh na schválenie nájmu z dôvodu hodného osobitného zreteľa týkajúceho sa nehnuteľného majetku v správe Materskej školy, Stálicová 2, 821 02 Bratislava“  

1.	berie na vedomie

rozhodnutie navrhovateľky na základe uvedeného  v rámci rozpravy  predmetný materiál stiahnuť z rokovania MZ MČ Bratislava-Ružinov  k prepracovaniu. 

            Hlasovanie:   Prítomní:  6
          	                                  Za:  6

K bodu13:           

- predsedníčka komisie sa nakontaktuje na členov a dohodnú termín júlového zasadnutia komisie,
- KŠKaŠ žiada prednostu o predloženie všetkých nájomných zmlúv, ktoré majú  ZŠ a MŠ uzavreté (zosumarizovať: prenajímateľ- účel nájmu – dĺžka zmluvy – výška nájmu),
- na webovej stránke zaktualizovať Rady školy pri ZŠ i MŠ, uviesť i kontakt,
- vypracovať usmernenie pre radu školy k preposielaniu zápisníc všetkým členom,
-sumár počtov detí v MŠ/ZŠ – prijaté, neprijaté

K bodu 14:

Pracovné stretnutie ukončila Ing. Kulifajová. Konalo sa v čase 14.30 – 18:20 hod. 

                                                                                                Ing. Marcela Kulifajová v. r.
                                                                                                  predsedníčka komisie

V Bratislave   21. 6. 2019
Zapísala: Mgr. J. Lukáčová v. r.